|  |  |
| --- | --- |
|  |  |
|  |

На основу одредаба члана 18. Закона о кинематографиjи („Службени гласник РС”, бр. 99/11, 2/12 и 46/2014), Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе („Службени гласник РС”, бр. 105/2016 И 112/2017) и Упутства о додели средстава Филмског центра Србиjе бр. 03-220 од 21.2.2022. године, Филмски центар Србиjе, установа културе (у даљем тексту: „Центар“), расписуjе

**Конкурс за финансирање и суфинансирање пројеката у кинематографији за 2023. годину у категорији:** **Суфинансирање дистрибуције домаћих дугометражних играних филмова у Републици Србији**

**ОПШТЕ ОДРЕДБЕ**

**Овим конкурсом се суфинансирају пројекти у кинематографији за 2023. годину у категорији: Суфинансирање дистрибуције домаћих дугометражних играних филмова у Републици Србији, чиме се директно средства конкурса усмеравају на дистрибуцију и промоцију домаћих кинематографских дела.**

**Право учешћа на конкурсу имају дистрибутери са домаћим дугометражним играним филмовима чија је биоскопска дистрибуција планирана на територији Републике Србије у периоду од 1. јануара 2023. до 31. децембра 2023. године**, а који испуњавају следеће услове:

* да су уписани у одговарајући регистар Агенције за привредне регистре (у даљем тексту:„**АПР**“) који се води за територију Републике Србије, са регистрованом претежном делатношћу дистрибуције кинематографских делатности аудио-визуелних дела или приказивања кинематографских дела (у даљем тексту: „**Дистрибутери“**);
* да им пословни рачуни нису блокирани на дан подношења пријаве на конкурс;
* да немају неплаћене обавезе по основу пореза и других јавних давања, на дан подношења пријаве на конкурс;
* да је филм са којим учествују на предметном конкурсу на дан подношења конкурсне пријаве измонтиран и
* да је планом дистрибуције и уговорима предвиђено да ће биоскопска дистрибуција филма трајати најмање шест недеља.

Право учешћа на конкурсу нема:

* добитник средстава по ранијим конкурсима који није испунио доспеле обавезе из или у вези са конкурсом и уговором закљученим на основу конкурса, односно обавезе настале као последица раскида уговора закљученог на основу конкурса и/или учесницима у реализацији подржаних пројеката, док те обавезе не измири;
* дистрибутери који се налазе у поступку повраћаја државне или помоћи мале вредности (de minimis помоћи);
* дистрибутери који су били привредни субјекти у тешкоћама у смислу прописа о правилима за доделу државне помоћи.

Сваком дистрибутеру који испуни услове текста конкурса биће додељена средства у износу до 600.000,00 РСД по филму, која ће дистрибутер бити дужан да искористи наменски, односно за покривање трошкова дистрибуције филма, који уједно представљају оправдане трошкове, а који ће бити наведени у уговору који ће Добитник средстава закључити након доношења одлуке о додели средстава.

Приликом доношења одлуке о висини додељених средстава, Конкурсна комисија ће посебно ценити план биоскопске дистрибуције филма са спецификацијом трошкова дистрибуције који ће бити покривеним новчаним средствима која се додељује на Конкурсу.

Средства по основу овог конкурса се додељују у складу са правилима за доделу државне помоћи мале вредности (de minimis помоћ), с тим да максимални износ средстава који се додељује појединачном учеснику конкурса не може прећи износ од 600.000,00 РСД.

Као доказ испуњења наведених услова Дистрибутер уз конкурсну пријаву је дужан да достави:

* Извод са интернет странице Агенције за привредне регистре;
* Извод са интернет странице Народне банке Србије на којем се види да Дистрибутер није у блокади;
* Потврду да на дан подношења пријаве на конкурс нема неплаћене обавезе по основу пореза и других јавних давања;
* Уговор са продуцентом о биоскопској дистрибуцији филма са доказом да је филм на дан подношења пријаве измонтиран. Као доказ да је филм на дан подношења пријаве измонтиран прихвата се потписана и оверена печатом изјава продуцента да је филм који је предмет дистрибуције измонтиран;
* План биоскопске дистрибуције филма са јасно исказаним трошковима дистрибуције чије се покривање планира новчаним средствима која се доделују на Конкурсу;

Учесници конкурса дужни су да уз конкурсну пријаву доставе, поред доказа наведених у Општим одредбама овог текст конкурса, и следећу конкурсну документацију:

* Биографију дистрибутера, односно профил дистрибутерске куће;
* Оверену изјаву учесника конкурса да је филм са којим учествују на предметном конкурсу домаће кинематографско дело;
* Изјаву о претходно добијеним јавним средствима (додељеној државној помоћи и додељеној де минимис помоћи по свим основама у текућој и претходне две фискалне године); да се не налази у поступку повраћаја државне или де минимис помоћи и да није био привредни субјект у тешкоћама у смислу прописа о правилима за доделу државне помоћи.

Пријава уз коју није достављена документацију наведену у тексту овог конкурса сматра ће се непотпуном.

**ТРАЈАЊЕ ЈАВНОГ КОНКУРСА**

Конкурс је отворен месец дана од дана јавног објављивања у "Вечерњим новостима" односно до 6. октобра 2023. године.

Пријавни формулар и конкурсна документација достављају се на српском језику у електронској форми у ПДФ формату на електронску адресу Центра: **konkurs2023@fcs.rs**  са обавезном назнаком: Јавни конкурс за финансирање и суфинансирање пројеката у кинематографији за 2023. годину у категорији: Суфинансирање дистрибуције домаћег дугометражног играног филма у Републици Србији у subject-u.

Формулар конкурсне пријаве и прилози који су саставни део конкурсне документације, доступни су на интернет страници Филмског центра Србије **(**[**www.fcs.rs**](http://www.fcs.rs/)**).**

Неблаговремене и непотпуне пријаве, пријаве које нису поднете од овлашћених лица, пријаве које нису поднете на прописаном формулару и пријаве које нису предмет јавног конкурса неће се разматрати.

**ДОНОШЕЊЕ ОДЛУКЕ**

Конкурсна комисија у року од 60 дана од затварања конкурса доноси предлог по расписаном јавном конкурсу на основу које ће бити донета одлука о додели средстава по овом конкурсу.

Са изабраним подносиоцима пријава, односно добитницима средстава ће бити закључени уговори о суфинансирању дистрибуције домаћег филма на територији Републике Србије којим ће ближе бити уређена права, обавезе и одговорност у вези додељеним новчаним средствима на овом јавном конкурсу.

**ОСТАЛЕ ИНФОРМАЦИЈЕ**

У складу са Правилником о изменама и допунама Правилника о плану подрачуна консолидованог рачуна трезора („Сл. гласник РС“, број 143/22), подносилац захтева је дужан да у надлежној филијали Управе за трезор отвори посебан наменски подрачун за јавна средства која добије из буџета. За све ближе информације подносилац захтева треба да се обрати надлежној филијали Управе за трезор.

У овом тексту конкурса садржана су сва правила и услови који ће се примењивати приликом спровођења овог конкурса. На сва питања која нису изричито регулисана одредбама овог конкурса примењиваће се одредбе Закона о кинематографији, Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе и Закона о општем управном поступку.

Подношењем пријаве на конкурс учесници конкурса потврђују да су упознати и да прихватају услове конкурса.

Све додатне информације и објашњења од значаја за спровођење поступка конкурса могу се добити путем телефона број: 011 2625-131, или путем електронске поште на: **konkurs2023@fcs.rs.**